नीतू सिंह

नीतू सिंह हिन्दी फिल्मों की एक प्रसिद्ध अभिनेत्री हैं। वह ऋषि कपूर की पत्नी हैं। उन्होंने 8 साल की उम्र में बेबी सोनिया नाम से अभिनय शुरू किया। बाल कलाकार के रूप में उनकी पहली भूमिका 1966 में सूरज के साथ आई थी। उन्होंने 1966 में प्रदर्शित फिल्म दस लाख में "रूपा" और फिल्म दो कलियाँ में दोहरी भूमिका निभाई। बाल अभिनेत्री के रूप में उनकी अन्य उल्लेखनीय फिल्में वारिस और पवित्र पापी थीं। उन्होंने 1973 में फिल्म रिक्शावाला के साथ एक प्रमुख अभिनेत्री के रूप में अपनी शुरुआत की और 1973 से 1983 तक मुख्य नायिका के रूप में 50 फिल्मों में दिखाई दीं। 1980 में अपने सह-कलाकार ऋषि कपूर से शादी के बाद, उन्होंने 1983 में फिल्म उद्योग छोड़ दिया। उन्होंने 26 साल बाद फिल्मों में अपनी वापसी की और अपने पति के विपरीत; लव आज कल (2009), दो दूनी चार (2010), और बेशरम (2013), जैसी फिल्मों में दिखाई दी।

फिल्मी सफर 
1966 में राजेन्द्र कुमार और वैजयंतीमाला की मुख्य जोड़ी वाली फिल्म सूरज के साथ नीतू सिंह ने एक बाल अभिनेत्री के रूप में अपनी शुरुआत की। उनकी बाल अभिनेत्री के रूप में दो कलियाँ फिल्म सबसे लोकप्रिय है। उनकी वयस्क और मुख्य अभिनेत्री के रूप में पहली फिल्म 1973 की रिक्शावाला थी। यह फिल्म फ्लॉप रही थी लेकिन यादों की बारात के गीत "लेकर हम दीवान दिल" में उनके प्रदर्शन ने उन्हें लोकप्रियता दिलाई। ज्यादातर फिल्मों में, नीतू को सबसे ज्यादा प्यार करने वाली बेटी या "आशावादी" या "जीवंत" प्रेमिका के रूप में दर्शाया गया था।

नीतू सिंह ने अपने प्रेमी और फिर पति ऋषि कपूर के साथ 12 फिल्मों में एक साथ काम किया, जिसमें खेल खेल में (1975), रफ़ू चक्कर (1975), कभी कभी (1976), अमर अकबर एंथनी (1977), दुनिया मेरी जेब में (1979) और पति पत्नी और वो (1978) में उनकी अतिथि भूमिका सफल रही। दूसरी फिल्में; जहरीला इंसान (1974), जिन्दा दिल (1975), दूसरा आदमी (1977), अनजाने में (1978), झूठा कहीं का (1979) और धन दौलत (1980) बॉक्स ऑफिस पर असफल रही।

प्रमुख फिल्में

सन्दर्भ

हिन्दी अभिनेत्री
1958 में जन्मे लोग
जीवित लोग